《读唐人乱离诗有感》
清代·缪重熙

烽烟未靖切忧思，步月看云百不宜。皇旅行看风扫萚，妖氛应是雪融曦。

劝餐每拂家人意，临变常怀履险时。纵获安居廑内顾，江乡何日慰斯饥。

作者简介：号星熊，字心农，郡庠生。家贫力学，品德高尚。至孝亲割股疗亲疾，嘉庆十九年生，同治六年卒。邑志传孝弟，有检身集十二卷，桂荫轩诗稿二卷。